Ezinezkoa da.
Benetan?
Ziur ezkondu ginenean egin genuela.
Ez naiz horretaz ari,
arraun-makinaz baizik.
Bioi eusteko gai izan da.
Salmenta-argumentu ona da. Hurrengo salmentan erabili beharko zenuke.
Ongi da.
Barkatu.
- Esan egin beharko diozu. - Laster esango diot.
Zerbait gertatzen den susmoa duela uste dut,
aitzakiak asmatzen jarraitzen dudalako.
Zergatik ez diozu egia esaten?
Zure ametsetako gizona ezagutu duzula, berriz ere.
Ez da hain erraza, Luke.
Pertsona ona da.
Ulertzen dut.
Baina Masara eramango zaitu, afari erromantiko batera?
Eta gero, kontzertu batera Met-ean?
Gau eder batekin amaituko duzue Ritz-ean?
- Aste osoa eman dut horrekin ametsetan. - Badakit, gauza hauek maite dituzu.
Hitzordu bat izango dugu, berriro,
hamarkada eta erdi igaro ondoren.
Baina esan behar diozu.
Gure gau berezia baino lehen esango diot.
Nire hitza daukazu...
laztana.
Nire hitza daukazu.
Nire bihotza daukazu.
Zer zabiltza?
Ekialdeko Europako artxibo zaharrak irakurtzen ari naiz,
badaezpada, mugikorreko datuek ez badigute balio.
Eta zuk?
Zurekin hitz egiteko asmoa nuen.
Begira...
"Winnie" bezala, zentzurik gabeko ehunka edo milaka musu izan ditut,
baina gurea ez zen horietako bat izan.
Gezurra esan zenuen bunker horretan.
Sentimendu erromantiko handiak dituzu niregatik, baina ezin...
Ez dituzu onartu nahi.
Aldon...
- Ezkondu egingo naiz. - Orduan, erabaki bat hartu behar duzu.
Zure mutil-lagun bildumagile maitagarria aukeratu dezakezu,
oilasko-izterrak eta ipurdia baditu ere,
edo...
hau aukera dezakezu.
Bale, ez... Ez egin hori.
Carter hori baino gehiago da,
eta zu ere bai.
Eskerrik asko.
Pentsatzeko denbora besterik ez dut behar.
Itxaroteko prest nago.
Merezi du zuregatik itxarotea.
Primeran, Bengal.
Oso ondo.
Orain, sartu gola.
Pilota jaurti eta gol!
- Bai! - Aupa.
Enteratu zara?
Boro hiltzeko agindua onartu dute.
Bai, enteratu naiz.
Dena ondo?
Dena ondo. Zer nahi duzu?
Ba... nik...
Maitasun-aholkuren bat behar dut. Hirugarren hitzordua izango dugu laster...
- Larrua jotzeko hitzordua? - Bai, eta ez naiz maitale trebeena.
- Emakume batekin bakarrik egon naiz. - Benetan?
Nire urrutiko lehengusinarekin. Neska autoritarioa, batere delikatua.
- Zure lehengusinarekin? - Ez, ez nahastu, gero.
Nire lehengusinaren lehengusinarekin. Azken honekin oheratu nintzen.
Aizue, aginduaz jakin berri dut.
Zer duzue?
- Bere lehengusinarekin oheratu zen. - Ez odolekoa.
Aizu, gaztetan, osabaren bigarren emazteak sorgindu ninduen,
baina arau sozialak direla eta... utzi behar izan genuen.
Osabaren bigarren emaztea ez zen aukera bat zuretzat,
baina zure lagunaren alaba bada?
Berriro hasiko zara?
Bere bizitza sexualaz ari ginen.
- Bost axola norekin oheratu naizen. - Axola du.
Bost aldiz bakarrik gertatu zen. Aholkua behar dut Tina asko gustatzen...
Entzun duzue aginduarena?
Aurkitu, atzeman eta akabatu.
Kabroia izorratzeko prest?
- Zer gertatzen da? - Ezer ez.
Barry urduri dago, Tinarekin sexua izango duelako
eta senide batekin bakarrik oheratu delako.
Bere lehengusina.
Lehengusinarekin? Ez da hainbesterako.
Postariaren aurrean biluztu nintzen ni fardelak ate nagusiraino eraman zitzan.
Gogoratu behar duzun gauza nagusia da sexua ekintza fisikoa dela, ados?
Hanka-puntetan jarri behar duzu,
abiada handia hartu, eta mugimenduarekin jarraitu.
Sendoa izan behar du.
Harritzen zaitu alabarentzat egokia ez zarela pentsatzeak?
Maitasuna egitea ez da etengabe mugitzea.
Ez mugitzea.
Pasioa eta maitasuna partekatzea da.
Ez... horrelako ezer.
Zuk eta zure andreak horrela egingo duzue telebista ikusi eta oheak elkartu ondoren,
baina, Barry, hau da inportanteena: zure sexu-organo erraldoia.
Hau izorratzea.
Buruaz ari naiz, mozolo. Emakume bat harrapatu nahi baduzu,
belarri artean duen hori estimulatu, ez bakarrik hankartean duen hori.
Gakoa subliminala izatea da, hitz zikinak erabiltzea, alegia.
"Begira zein gogorra dagoen enbor hau".
"Pepino hau tente-tente dago".
"Elur-malutak bezain hezea".
Horra.
Bilera daukagu.
Ni ez nagoenean honetaz hitz egingo duzue, ezta?
- Eskerrik asko bideoa bidaltzeagatik. - Itxura askoz hobea dauka.
Carterren gainean eserita dago orain.
- Carter? - Tira, bere zaldi berriaren gainean.
Osabaren izena jarri dio.
Opariak aurpegia argitu zion. Neska hau izugarri mimatua da.
Hara, sekulako detailea izango zen.
Bueno, esan Romiri izeba Emek maite duela, eta...
Joan behar dut.
Emma, ondo zaude?
Itzalita dirudizu eta Carterrek ere itxura ikaragarria zuen.
Egoera zaila da.
Zaldiagatik haserretu nintzen, ez zelako nik behar nuena,
baina bazekielako zer behar zuen Romik.
Sandy, ez dakit. Hain da...
mutil jatorra.
Ez dakit zer egin.
Ai, ene. Beste norbait dago?
Baliteke, agian.
Oso nahasia nago.
Zure anaia ezagutu nuenean, zortzi hilabete neramatzan haurdun.
Ez nuen harremanik nahi,
baina, ikusi nuen lehen unean, niretzat egina zegoela jakin nuen.
Nintzen bezalakoa maite ninduen, eta banekien betiko maitatuko ninduela.
Gainerako guztia zarata baino ez zen.
Carterrek baldintzarik gabe maite zaitu zu eta zure familia.
Esan, zergatik zaude hain nahasia?
Hasi baino lehen, nabarmendu nahi dut
gai honen fase bereziki kritiko eta delikatu batera iristear gaudela.
Elkarrekin lan egin dezakezuela esango zenukete?
Pfefferrek diolako zuen saioek okerrera egin dutela.
Bista ona eta elkar ezin ikusi.
- Denok ondo gaude. - Burua misioan daukagu, nagusi.
Zuek biok gorroto omen duzue elkar.
Informazio hori okerra da.
Bai, ni naiz hura gorroto duena, ez alderantziz, maitagarria naizelako.
Luke, Aldon, ez duzue liskarrik izan?
Ez, andrea, lagun onak gara. Ez dit ezer txarrik esaten,
ezta bere alabarentzat egokia ez naizenik ere.
Itsusia litzateke.
Eta zuek, Pin eta Pon, ez duzue eztabaidatu?
Entzun, nire espazio pertsonalean sartu eta printzesari muturra jan zion arren,
bera hor eta ni hemen. Hor konpon, Marianton. Ondo gaude.
Umemoko madarikatuak.
Begira, zuzendari, arazoak izan ditugu,
baina joandako ura da. Hori horrela da eta hori da dena.
Ongi da.
Hau da kasua gaur egun.
Cainen mugikorraren datuak deszifratu ditugu.
Telefono-seinaleak aztertu ondoren, Sardovian daudela ondorioztatu dugu,
non, 89. urtean, erreaktore nuklear bat urtu zen.
Inguruneko erradiazioa erabiltzen ari da armaren arrasto erradioaktiboa estaltzeko.
Denbora hori guztia Sardovian eman du? Boro Poloniari bolonia kiskaliko zaio.
Iodozko pilulak hartu
eta erreaktorearen azpian dagoen hormigoizko soto batean ezkutatzen badira,
seguru egongo dira.
Agindua betetzen dugun arte.
Ez dut uste Boro hil behar dugunik.
Ezingo ditugu bere erosleak harrapatu.
Plan hori gaizki atera zitzaigun.
Etxe Zuria argia izan da.
Gure helburua Boro neutralizatzea da eta fabrikatu dituen armak berreskuratzea.
Arma nuklearrak merkatutik ateratzea, alegia.
Eta, Sardoviaren izaera delikatua eta eztabaidatua dela eta,
misio hau gela honetan gaudenon ezagutzarena da, ez beste inorena.
Bale, zein da plana?
AEBkin lotura diplomatikorik ez duen erregimen komunista da Sardovia.
Ez da Barryren lehengusina bezain erraza izango.
Segi ametsetan.
Zazpigarren solairukoek operazio taktikoa prestatzen ari dira.
Xehetasunak baieztatu eta berehalaxe joan beharko zarete.
- Primeran. - Arazorik ez.
Ongi da.
Ez dut uste hil dezakedanik.
Garatu dezakezu?
Borok ez zuen aukeratu kriminal soziopata baten semea izatea.
Ume ezti eta argia zen.
Gogoan dut aireportu batean harmonika merke txiki bat erosi nionean.
Berehala menperatu zuen. Abestiak jotzen zituen.
Ume ona zen.
Maite nuen.
Baina, orain,
bihurtu zen gizonaren erantzule sentitzen naiz.
Ulertzen didazu, Pfeffer doktorea?
Eskerrik asko nire izena erabiltzeagatik.
Bisitek funtzionatu dizute.
Orain, gertuago gaude elkarrenganako errespetutik.
Esan, nori buruz ari zara, Borori ala Emmari buruz?
Garatu dezakezu?
Umearekin harreman zoragarria zenuela esan didazu.
Orain, harreman hori hondatzeak eta bere izaera berriak kezkatzen zaitu.
Erantzule sentitzen zara, eta hori guztiz bat dator Emmarekin.
Apenas hitz egiten duzue orain.
Bere aukera profesionalak, linguistikoak eta erromantikoak gorroto dituzu.
Huts egin diozula sentitzen duzu.
Eta, agian,
onartu beharra daukazu, nolabait, hala egin zenuela.
Agian, zure sentimenduak askatu,
emozio horiei eutsi, eta zure bihotza esploratu behar duzu.
- Agian zuk... - Utzi asmatzen.
Agian, nik linterna bat hartu
eta nire ipurditzuloa esploratu beharko nuke?
Hori esango zenuen, ezta?
Ez zehazki.
- Horrelako zerbait? - Bai.
Sarkasmoz erantzun behar zenuen bete-betean asmatu dudalako, ezta?
Pentsatu zergatik molestatzen zaituen hainbeste horrek.
Kristal Iluna berriro ikus dezakegula pentsatu dut.
Willow, bestela.
Txokolatea krispetekin nahas dezaket, gustatzen zaizun bezala.
Ez hain azkar, Barry.
Ideia hobea daukat.
Gustatzen?
Caroline Keene Kelley,
Robinen lehen bertsio femeninoa.
Hain zuzen.
Sari bat merezi duzu.
Bat-kobara, Robin!
- Carter? - Kaixo.
- Kaixo. Ez dizkidazu deiak itzuli. - Ez nuen zurekin hitz egin nahi.
Bai, baina zure aitak esan dit hemen aurkituko zintudala.
Bai, ez nuen nahi haiek...
erosketez arduratzea Romi ekarri ondoren.
Laster zindoazela ere esan dit.
Horregatik, alde egin aurretik, esan beharrekoa esan nahi nizun.
- Aitak deitu dizu? - Bai.
Noiz utziko dio gure kontuetan sartzeari?
Eskertzen diot kontatu didana kontatu izana.
Carter... sinetsi egin behar didazu.
Sinetsi zer?
Berarekin musukatu ondoren,
begietara begiratu zenidan ezer gertatu ez balitz bezala, ezta?
Badakit Asiako lekuren batera joan zinela berarekin oporretan.
Hor erosiko zenuen gezurrez jositako tindagai botila.
Ez zen gezurra. Burdindegian erosi nuen.
Aldoni buruz gezurra esan didazu. Musuari buruz gezurra esan didazu.
Bai. Ongi da, bai.
Musu inozo bat partekatu genuen, eta ez gintuen... inora eraman.
Pentsatzeko denbora izan dut.
Carter...
Maite zaitut.
Zurekin ezkondu nahi dut. Zurekin familia bat osatu nahi dut.
Orain argi daukat.
Ez zaitut galdu nahi.
Carter, elkar maite dugu.
Gainerako guztia zarata baino ez da.
Bai.
Beti maitatuko zaitut, Emma,
baina jada ez naiz zutaz fio.
Ezin dut.
Nirekin mozten ari zara?
Zurekin moztu dut, bai,
duela pare bat segundo.
Lana.
- Nik... - Erantzun behar duzu, ezta?
Bai.
Berandu zatoz. Ez zara inoiz berandutzen.
Merkealdian al zeuden erosten dituzun jostailu buruhandi horiek?
Funkoak deitzen dira,
eta zuk ez duzu funkamenturik.
Ezerk ez nau haserretuko gaur.
Gure Barry txikia gizon bihurtu al zen bart?
Gizon prestuek ez dute sekreturik zabaltzen.
Zer?
Ai, Kristo Lezokoa.
Bai, atzo martxa izan genuen eta primeran joan zen.
Zer gertatzen da?
Ezer ez, bi horien batasuna ospatzen ari gara.
Zentzu literalean.
Bete, orduan, giza baliabideko inprimakiak.
Lanera.
Barkatu berandutzea.
Defentsa-kontratista bera arduratu da
Sardoviako erreaktorearen inguruko esklusio eremua babesteaz
azken 34 urteotan.
Duela egun batzuetatik, ordea, enpresa berri bat arduratzen da.
Diru truke handia dagoenean bakarrik gertatzen da hori.
Eta Borok diru asko dauka.
Keyhole sateliteek segurtasun areagotua ikusi dute
sartzeko dagoen errepide bakarrean.
Gainera, inguruko aireportuetan zaintza handiagoa nabaritu da.
Sardoviarekin dugun harreman korapilatsua dela eta,
kontu handiz sartu behar gara.
Harrapatzen bazaituzte, akabo.
Ene, hori tragedia litzateke taldearen hiru laurdenentzat.
Glasgowra eramango zaituztegu,
non nortasuna aldatu eta hegaldi bat hartuko duzuen Stockholmera.
Bigarren nortasun batekin joango zarete Frankfurtera.
Ondoren, Azerbaijanera abiatu aurretik, nortasuna aldatuko duzue berriro.
Zuen azken nortasuna hartu eta zama-garraio batean sartuko zarete.
Zein da zama hori?
Gorpuak.
Aireko indarrek hegazkin istripu bat faltsutuko dute.
Eta, gure aliatuei esker, komunikabideek bost hildakoez hitz egingo dute.
Hilkutxetan sartuko gara Sardoviara, bai gu, bai gure armak.
Bi herrialdeek lotura diplomatikoak dituzte,
beraz, gorpuen aberriratzea ez da zalantzan jarriko.
Azerbaijan gure aliatua ez bada ere,
segurtasun-interes komunak ditu AEBkin.
Segurtasun-interesak?
Asko ordaintzen diegu.
Ondorioz, armak, hornidurak eta sartzeko tresnak emango dizkizuete.
- Dena zuekin izango duzue. - Hilkutxetan?
Zer gertatuko da berpizten garenean?
Landon Fedorov agente sardoviarrarekin elkartuko zarete.
Landon tipo jatorra da. Gerra Hotzean errekrutatu nuen.
Esklusio eremuraino eskolta unitate bat erraztuko dizue.
Segurtasunik gabeko sarrera-puntu bat ezagutzen du.
Bertan, produktu kimikoak eta emandako materiala erabiliko dituzue
perimetrora sarrera bat irekitzeko,
maleta aurkitzeko
eta Boro akabatzeko.
Aginduak ditugu.
Prestatu gaitezen.
Aizu, hau Xanax da? Mintzamen zailtasunak, logura eta oroimen arazoak eragiten ditu.
Kutxa batean sartzeko arazoa sendatzen du.
- Klaustrofobikoa naiz. - Zer? Noiztik?
Aitak manta baten azpian ia ito ninduenetik,
irten eta gogorragoa bihur nendin.
Kontrako eragina izan zuen.
- Zure aita ez da hain gaiztoa. - Niregatik diozu?
Carterrek utzi nauelako.
Zergatik sartu zara? Musu bat baino ez zen izan.
Bale, inplikatuak izena du. Aldon Reese.
- Nire harremana bukarazi duzu. - Zure erabaki txarrek bukarazi dute.
Ezin duzu horrelako harremanik izan.
Nik ondo dakit. Carterrek egia jakitea merezi zuen.
Nik erabakitzen dut Carterrek noiz jakin behar dituen gauzak.
Zuk erabakitzen duzu noiz eta zer jakin behar duen Carterrek?
- Esan duzunaz jabetzen zara? - Ez nuen hori esan nahi.
Laztana, ez nuen uste hau esango nuenik.
Carterrek zerbait hobea merezi du.
Egin diozuna nik zure amari egin niona da.
Oraindik egiten diozuna?
Sermoia botako didazu berriro gauza bera egiten ari zarenean?
Itxaron... Nora arraio zoaz?
Dei bat egitera.
Aupa.
Gogoko duzun soineko urdina jasotzetik nator.
Ikusiko duzu zer eramango dudan azpian.
Zera, gaur gauean,
hiritik kanpo egongo naiz. Zerbait sortu zait.
Baina ez dago ezer zure agendan.
Esan bezala, zerbait sortu zait,
beraz, ez da agendan agertuko.
Ai, ez. Ez da Barryren adikzioarengatik izango?
Ez.
Bueno...
Ez dizut jarraitzen. Ezin baduzu, datorren astebururako utz dezakegu.
Eta, jakin dezazun,
20 minutu barru, Donniekin hitz egingo dut
gurea kontatzeko.
Ez, ez egin hori.
Pentsatzen egon naiz.
Honek guztiak... ez du funtzionatuko.
Ni baino zerbait hobea merezi duzu.
Ongi da.
Banekien betiko Luke Brunner lehenago edo geroago agertuko zela.
Tally...
Ez dizut berriro minik eman nahi.
Bale.
Eskerrik asko min ez egiteagatik, Luke.
Bi azukre, estra gozoa, zu bezala.
- Iristeko ordu estimatua? - 30 minutu.
A zer beldurra, denbora hori guztia hilkutxetan.
Horretaz ari garela, Bororekin amaitzean, libre izango gara.
Mamu-harraparien filmatze-tokiak bisitatzeko libre.
Protoi-motxilaren erreplika esklusibo bat daukat.
- Ez dut harro agertu nahi. - Mamuak harropatu nahi dituzu.
- Perfektua zara. - Eta zu, itzela.
Baina...
Gaur izapideak egin behar ditut.
NSAra bidaliko naute misioa amaitzen denean.
Marylandeko bulegoetara.
Zer?
Gelditu nahi dut.
Talde hau maite dut, baita zu ere,
baina... aginduak dira.
Star Wars sagako bosgarren atalean, Itxaropen Berrian,
Lukek aginduei aurre egiten die Inperio Galaktikoaren aurkako borrokan.
Itxaron, zer egingo duzu?
Heriotzaren Izarra lehertu.
Denok ondo?
Bai, lo seko.
Roo irteten lehena izango zela uste nuen.
Tira, Rooster, esnatzeko ordua da.
Eskolara joan behar dut gaur?
Sekulako aitzurra du.
- Zenbat pilula hartu dituzu? - Zenbat pilula hartu dituzu zuk?
Ongi da, Edurnezuriz arduratu.
Emma, prestatu gaitezen.
Zatoz, lagun.
Lo-lo egiteko ordua da.
Borok agur bikaina izango du.
Porrua purean, ezta?
Kanarioa kaiolan.
Trafikoa arina da. Ibilgailu bat lortu, eta Landonengana garaiz iritsiko zarete.
- Aldon, lortu auto bat. - Bai.
Eskerrik asko.
Ibilgailu bat lapurtzera noa. Ondo egongo zara?
Primeran.
Berririk?
Dei batzuk egin ditut.
Lekualdaketa gelditu dezaket,
baina, trukean, mesede bat beharko dut, muchacho.
Nahi duzuna.
Solairuz aldatu ginenean, kafegailu-espresa utzi nuen.
Orain, ez didate itzuli nahi.
Egina, womp arratoiak hiltzea baino errazagoa.
Berreskuratu nire makina, putiko.
Abizena Putt da.
Kaixo?
Antza denez, eremua munizioz bete zen etsaiak erreaktoretik urrun mantentzeko.
Hurbildu ahala, abiadura moteldu beharko zenuke.
Ez kezkatu, Landonek salbu jarriko gaitu, eremua ezagutzeaz gain, tipo ona delako.
Badakizu nor den tipo ona?
Tipo hau.
Zu bai azkarra. Hara zu, hainbeste irakurtzen.
Ai, ama. Ile ederra daukazu.
Txakurkume batek gozoki batekin larrua jo izan balu bezala da.
Nortzuk dira horiek?
Landon da.
Traizionatu egin gaitu.
Tipo ona zela uste nuen.
Tipo ona zen, baina espioiak gara Ekialdeko herrialde batean.
Eroskeriak ohikoak dira hemen.
Dena garbi.
Kaka.
Garbi.
Hau bajoia. Ezin izan diot segurtagailua kendu.
Hobe horrela.
Nola sartuko gara Landonek sarbidera eramaten ez bagaitu?
Ez dugu sartzeko modu diskreturik, baina transbordadorea armaz beteta dago.
Zaratatsuak izan beharko dugu.
Joan egin beharko genuke.
Landonek bere nagusiei jakinarazten ez dienean,
gure bila etorriko dira.
Ez mugitu.
Badirudi egoera ez zegoela garbi.
Irteera-zuloa, alde kritiko zauriturik ez.
Nire gorputza.
Lasai, transbordadorera eraman eta laguntza lortuko dizugu, lagun.
Hori nire errua izan da.
Hondakinak birerradiatu egin dira.
Hemeretzi armetarako nahikoa dago.
Hemeretzi?
Uste baino gehiago.
Egin beharreko gauza bakarra maletetan Cainek lortutako C4a jartzea da.
Detonazioak erreakzio nuklearra eragingo du.
Eta hori da dena.
Oso eraginkorra izango da.
Orain, mesedez, nahi zenuena egin dut.
Utzi etxera joaten.
Uste duzu Steve Jobs
hain boteretsu bihurtu zela egiten zuen horretan onena zelako?
Edo,
efizientzia krudelaren bidez,
bere lehiakideez libratzeaz ziurtatu zelako?
Mundu honetan ezin da inor bizirik geratu
horrelako maleta nuklear bat nola sortzen den azaltzeko.
Eta, oraintxe bertan,
zu pertsona hori zara.
Ez.
Ez, mesedez, itxaron. Askatuko ninduzula esan zenidan.
Horixe bera egingo dut, doktore.
- Aizu. - Bale.
Zer moduz zaude?
Zer moduz? Janaririk eta urik gabe herrialde etsai batean...
- Egun hobeak izan ditut. - Polita.
- Eutsi gogor, ados? - Ados.
Emma...
itxura oso txarra du.
Azkarrago sartu eta atera behar dugu.
Sateliteen arabera, erreka bat dago iparraldera bederatzi kilometrora,
baina kutsatuta egoteko probabilitatea % 94tik gorakoa da.
Paso, ondo egongo gara.
Objektu karratu ilun bat ere badago,
oso simetrikoa, errekatik ehunka metrora.
Karratu simetrikoak ez dira naturan aurkitzen.
Ate bat izan liteke.
Sartzeko modu bat izan liteke.
Lortu du osaba Barryk Azerbaijaneko gure kontaktuen laguntza?
Ez dakit.
Harremanetan jartzera joan da, baina ez da itzuli.
Gorroto dut kafe-espresa. Gogorregia da.
- Italiarrak burutik daude. - Itzel.
Makina eramateko eragozpenak aurreztuko dizkizut.
Saiakera ona.
Maggiek eskatu badizu, mesede bat behar duzu,
beraz, nik ere zerbait eskatuko dizut.
- Bota. - Hamar dolar eta hamabi zentimo.
Arazorik ez.
Zure dirua ez, kontularitzarena.
Farkas diktadore faxistak sinatutako txekea nahi dut.
Axola dio, lagun?
Duela lau urte, Pragan, agente batekin afaria izan nuen.
Farkasi txostena eman nionean,
afariaren dirua itzuli zidan, baina ez ardoarena.
Idatzizko baimenik gabe, CIAk ez du alkoholik ordaintzen.
Norbaiten lekualdaketa saihestu nahi dut.
Orduan, ekarri txekea.
Brunner andrea.
- Ondo zaude? - Inoiz baino hobeto, Carter.
Emmak nire etxean zeuzkan gauzak uztera nentorren,
berriro elkar ikustea deseroso samarra izango litzatekeelako.
Moztu egin duzue?
Ba bai. Harrigarria da ezer ez kontatu izana.
Ez hain harrigarria.
Utzi asmatzen.
Negozio-bidaian joan da?
Familia honen espezialitatea.
Eseri.
Tori.
Gogorra da utzitakoa izatea.
Egia esan, ni naiz harremana moztu duena.
A, bai? Zergatik?
Adarrak jarri dizkidalako
tipo horrekin... Nola du izena?
Alton? Aldon.
Laneko gizon puska horrekin? Sorbalda politena?
Kaka. Dosi bikoitza behar duzu.
- Batean. - Batean?
- Trago batean. - Normalean pixkanaka edaten...
Zer zara, amish bat? Edan.
Amishek ez dute edaten. Alkoholik ez.
Ongi etorri utzitakoen herrira, Carter. Biztanleria: gu biok.
Beraz, utzi egin zaituzte?
Bai, norbaitek maite zaituela uste duzu,
bihotza ematen diozu,
baina proteina hauts bihurtzen du esnea eta aza berdearekin edateko,
eta puzker moduan botatzen du kirolak ikusten dituen bitartean.
Emmarekin nuen harremana benetakoa zela uste nuen,
baita Donnierekin zenuen harremana ere.
Sentitzen dut hau gertatu izana.
Bai.
Gizon on bat aurkitu zenuela uste nuen.
Eta hala da, Carter.
Zerbait egin behar dut.
Baina, aizu, gauza ona da Brunnertarren errusiar mendi emozionaletik jaistea.
Eta nik beti maitatuko zaitut. Beti izango zara familia honen parte.
- Bueno, orain, ospa nire etxetik. - Nik...
Ma... Maite zaitut.
Aizu, Donnie, pentsatzen egon naiz.
Ezkondu beharko ginateke.
Ziur hau dela norabide zuzena?
INRAren fitxategiak ditut aurrean, eta erreaktorearen eskemak dituzte.
Drainatze-sistema zahar bat da.
Hodiak segurtasuna saihesten lagunduko dizue
eta sotora eramango zaituzte.
Eta gero maleta aurkitu behar dugu.
Eta Boro ezabatu.
Roo, zer moduz Aldon?
Gogor eusten, baietz, lagun?
Kobre zaporea etorri zait.
Azkar amaitu behar dugu biziraun dezan.
Bai, badakit, beraz, mugi gaitezen.
Ama da.
"Carterrek eta zuk hautsi egin duzue. Anisatu nizun".
Anisatu?
Edaten egon da.
Errua bota dit?
Beste nori bota beharko lioke?
113 kiloko austriar bat etortzen zait burura.
Bat, ez dut 113 kilo pisatzen, 99 baizik.
Eta bi, nik ez dut zuen harremana hautsi.
Nik ez nituen zure ezpainak eta Aldonenak hurbildu.
Zure bizitzako akatsak ez dira nire errua.
Benetan?
Atzera egin dezagun.
Zurekin elkartu aurretik, harreman eta lan zoragarriak nituen.
Zoriontsu nintzen.
Orain, dena galdu dut eta zoritxarrekoa naiz.
Ez da nire errua
ezkondu nahi ez zenuen gizon bati baietz esan izatea,
beste batekin liatu izatea,
edo gezurretan aritu izatea.
Utzi errua niri leporatzeari.
Onartu zure ekintzen erantzukizuna.
Heldu zaitez behingoz.
Helduagoa zinen 15 urte zenituenean, demontre.
Aizu, Emma, 15 urte genituenean lagunak izango ginatekeela uste dut.
Super Pop elkarrekin irakurriko genukeen.
Novacen hondakin nuklear erradiatuak. Tresneriak leku kopuru egokia beharko du.
Beraz, maletak hemen edo hemen egon beharko luke.
Farkas.
Kaixo, Barry. E-maila jaso orduko jaitsi naiz.
Berehala nator.
Eskatutako kopurua baimenduko duzu?
Atsegin handiz,
prezio baten truke.
Badakizu zer nahi dudan, ezta?
- Ez, ezta pentsatu ere. - Ondo izan ba.
Ez, itxaron.
Barkatu egin nuenarengatik.
Gaizki egon zen.
Ez dakit zertaz ari zaren. Gogora ekarri beharko didazu.
2019ko San Diego Comic-Con.
- Zuzendu egin zintudan... - Baina oker.
Oker zuzendu zintudan
Moff Tarkinen izena Moff zela uste zenuela iradoki nuenean.
Zergatik?
Star Wars-eko benetako zale batek Moff bere maila dela jakingo lukeelako.
Lagunen aurrean umiliatu ninduzun,
beraz, orain, nahi dudana emango didazu
edo agur Ben-Hur, Tina.
Eman bosteko hori, deabrua.
- Askatu. - Bale.
Hemen da.
Hementxe bertan.
Aldon.
Zauria ez da koagulatzen ari.
Hemen geratuko da, orduan.
Roo, zanpatu zauria gu ebakuatu arte.
Ados.
Ez dut uste inor zaintzeko moduan dagoenik.
Zapia sorbaldaren aurka zanpatu baino ez da egin behar.
- Beste sorbalda, lagun. - Barkatu.
- Emma, goazen. - Segituan noa.
Entzun, ondo jarriko zara berehala itzuliko garelako.
Ez dizugu hemen hiltzen utziko.
Gainera... pentsatu dut...
honen guztiaren ondoren, gera gintezkeela.
Beharbada arrazoi zenuen. Beharbada beldurra ematen dit
zureganako sentimenduak ditudala onartzeak.
Benetan diozu?
Penagarria zara benetan.
Utzi zaituztelako diozu hori, eta bakarrik egotearen beldur zaudelako.
Itxaroteko prest nengoen zure aukera izango banintz,
ez ordezkoa.
Ulergarria.
A zer eguna gaurkoa, arraiopola.
- Niri esango didazu. - Bai.
- Haurtxoa haurtzaindegian. - Gazta gaztandegian.
Boro eta maleta sotoaren bi eremuetako batean daude.
Bata hegoaldean, bestea ekialdean.
Banandu gaitezen.
Boro ikusten baduzu, oraingoan disparatu beharko diozu.
Zer diozu?
Guyanan hil zenezakeen. Tiramenean zenuen, baina duda egin zenuen.
Apuntatzen nengoen.
Ez zinen zure promozioko onena? Zein irakasgaitan, Jazzaren historian?
Aldon odolusten ari da. Gero eztabaidatuko dugu.
Egin zure lana, bada.
Aizu, adiskide.
Lagun-minak izaten jarraitzen dugula esan nahi nizun.
Kabroi hutsa izan naiz.
Sentitzen dut hankartean jo izana Emmarena jakin dudanean.
Ez da zure errua izan.
Bere sirena kantuarekin eta ipurditxoarekin erakarri zaitu.
Ni ere behin edo bitan hipnotizatu nau.
Ondo zaude?
Ai, kaka.
Mayday, Barry. Aldonek arnasa hartzeko zailtasunak ditu.
Eutsi. Laguntza bilatuko dizuegu.
- Noiz? - Duela berrogei minutu.
Mikroa.
Aldon, esan, zer duzu?
Kosta egiten zait esna egotea, doktore.
- Ez. - Bale, Roo, bideo-deia egingo dizugu.
Erakutsi zauria.
- Nora doa gauza hau? - Hori zure aurpegia da, bihotza.
Txolinduta dirudi.
Primeran. Roo, eutsi mugikorrari, baina beste kamerara aldatu.
- Bale ba. - Ongi da, oso ongi.
Lepo zurbila, edema nabarmena,
desbideratze trakeala eta larruazalpeko enfisema.
Zer esan nahi du?
Rook eskuak zikindu beharko dituela.
Roo, Aldonen birika oso kolapsatuta dago.
Puzten ez baduzu, bihotza geldituko zaio.
Ados, doktore. Eta zu, lagun, ez kezkatu. Eskuak behar bezala garbituko ditut.
Ez, esan dizut dagoeneko.
Ez dut enkantea atzeratuko, Volek.
Hori onartezina da.
Gure tratua argi zegoen.
Finn Hoss eta Danielle DeRosa entregatu, eta bertan behera utziko dut.
Bestela, enkantea egingo da.
Finn Hossen bila zaude?
Hementxe daukazu.
Kaixo, Finn.
Ez zaitut hil nahi, Bengal,
beraz, bueltatu eta altxatu eskuak.
Esan duzun guztia aurkitu dut.
- Ura izan ezik. - Beharrezkoa da hutsunea sortzeko.
Barkatu, ez daramat litro erdi likido gainean.
Ez, baina barruan daramazu.
Ez, ezta pentsatu ere.
- Ez horixe. - Egin pixa potoan, Roo.
Ez nago hain txolinduta.
Egin pixa edo hil egingo naiz.
Arraioa!
Ai, ene.
Argi gera dadila agian ez zaidala aterako. Arazoak ditut jendaurrean pixa egiteko.
Ezer.
Puxika lotsatia egoera arrunta da.
Ikerketen arabera, kontzentratzen bazara,
pixa egin dezakezu.
Abestu dezakezu.
Ez dut abesten.
Ez da ezer ateratzen, doktore.
Ixo, salatari.
Zure gorputzetik musika ateratzen bada, pixa ere bai.
Gogoan duzu Mohonkera egin genuen bidaia?
Alokairuko autoarekin zetorren CD hori?
Horra, lagun.
Urre likidoa.
Aizu!
Boro ekialdean!
Ezagutu zintudanean, hil egingo zintudala jakin nuen.
Ezagutu zintudanean, zakil bat zinela jakin nuen.
Et tu, Dani?
Non dira bonbak?
Infernuan aurkituko dituzu.
Kaka.
Emma?
Emma, entzuten didazu?
Luke? Eskerrak.
Une batez kontaktua galdu dugu. Leherketa bat izan da?
Hainbat.
Ezin naiz Emmarekin komunikatu.
Emmak esan du ekialdean ikusi duela Boro,
baina eraikina lurrera erori da.
Harrapatuta egon daiteke.
Barry, sua dago nonahi.
Jauna, Sardoviako Ikuskatzailetza nuklearrera sartu naiz.
Lurrazpian irakurgailu geotermiko bat jarri zuten,
erradiazioa sotora iritsiko balitz jakinaraziak izateko.
- Asko berotzen ari da. - Eta?
Bolbora beltzak Bororen maleta detonatu dezakeela.
Bonba hori sutik gertu badago...
Detonagailuak aktibatuko dira.
Eta maleta nuklearra lehertu egingo da.
Eta denak hilko zaituzte.
Kaixo?
Norbait?
Ekipo, entzuten didazue?
Kaka.
Kaixo?
Norbaitek entzun diezadake?
Argi eta garbi.
Bakarrik gaudela dirudi.
Azpitituluak: Oihana Guillan Valdés